
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 153 

4 Μαίου 2012 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός 
σχεδίου περιοχή δημοτικής ενότητας Αγ. Κηρύκου, 
δήμου Ικαρίας (ν.Σάμου) για τον καθορισμό χώρου 
για την ανέγερση κτιρίων εκπαίδευσης και καθο¬ 
ρισμός όρων και περιορισμών δόμησης αυτού 1 

Τροποποίηση και σημειακή επέκταση του εγκεκριμέ¬ 
νου ρυμοτομικού σχεδίου της δημοτικής Ενότη¬ 
τας Αίγιου του Δήμου Αιγιαλείας (ν. Αχαΐας) και 
επιβολή προκηπίου. 2 


ΔΙ ΑΤΑΓΜΑΤ Α 

(ΐ) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή δημοτικής ενότητας Αγ. Κηρύκου, δή¬ 
μου Ικαρίας (ν.Σάμου) για τον καθορισμό χώρου για 
την ανέγερση κτιρίων εκπαίδευσης και καθορισμός 
όρων και περιορισμών δόμησης αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 114,154, 248, 249 και 250 
του Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο μόνο του από 147.1999 π.δ/ 
τος (Δ’ 580), όπως τα άρθρα 248, 249 και 250 τροποποιή¬ 
θηκαν και συμπληρώθηκαν με τις διατάξεις των άρθρων 
5, 6 και 7 αντίστοιχα του ν. 2831/2000 (Α’ 140). 

2. Τις διατάξεις της περίπτωσης Δ’ παρ. 2 του άρθρου 
29 του ν.2831/2000 (Α’ 140). 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α 98). 

4. Τις διατάξεις των άρθρων 1, 2, 283 και 286 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α’ 87) και του άρθρου 1ου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 


τοδιοίκησης της Χώρας κ.λπ.» (Β’ 1292/2010, διόρθωση 
σφάλματος Β’ 1623/2010). 

5. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β 2234). 

6. Τις διατάξεις των άρθρων 1 (παρ.2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων (Α’ 221)». 

7. Την υπ’ αρ. Υ14/24-11-2011 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλαγής 
Νικολάου Σηφουνάκη» (Β’ 2740). 

8. Τις υπ’αρ. 14/2009 και 42/2009 γνωμοδοτήσεις του 
Δημοτικού Συμβουλίου Δήμου Αγίου Κηρύκου Ικαρίας. 

9. Το από 24-9-2009 πρακτικό καταλληλότητας και 
επιλογής χώρου ανέγερσης διδακτηρίου της Επιτρο¬ 
πής του άρθρου 16 παρ.9 του α.ν. 627/68 (Α’266) όπως 
αντικαταστάθηκε με την παρ. 6 του άρθρου 18 του ν. 
3467/06 (Α’ 128). 

10. Την υπ’ αρ.525/3-4-2009 πράξη χαρακτηρισμού του 
άρθρου 14 ν.998/79 της Προϊσταμένης της Δ/νσης Δα¬ 
σών ν. Σάμου. 

11. Την υπ’ αρ. 1255/10-7-2009 βεβαίωση τελεσιδικίας 
της Δ/νσης Δασών ν.Σάμου. 

12. Τα υπ’ αρ. 958/3-4-2009, 1479/1-7-2009 και 3101/ 
1-4-2009 έγγραφα της 3ης Εφορείας Βυζαντινών Αρχαι¬ 
οτήτων, της Υπηρεσίας Νεωτέρων Μνημείων και Τεχνι¬ 
κών «Εργων Βορείου Αιγαίου και της ΚΑ' Εφορείας Προ¬ 
ϊστορικών και Κλασσικών Αρχαιοτήτων αντίστοιχα. 

13. Το υπ’ αρ. 3/13-3-2009 πρακτικό της Νομαρχιακής 
Επιτροπής Χωροταξίας Περιβάλλοντος ν.Σάμου. 

14. Την υπ’ αρ. 32287/2703/Α.Φ.6.1.5.4γ/Φ2259/17-12-2009 
απόφαση του Γενικού Διευθυντή της Περιφέρειας Βο¬ 
ρείου Αιγαίου. 

15. Το υπ’ αρ. 34675/23-9-2009 έγγραφο της Διεύθυν¬ 
σης Οικοδομικών και Κτιριοδομικών Κανονισμών - Τμήμα 
Γ’ «Εγκριση μελέτης γεωλογικής καταλληλότητας για 
την έγκριση τοπικού ρυμοτομικού σχεδίου για την κα¬ 
τασκευή νέου δωδεκαθέσιου δημοτικού σχολείου Αγ. 
Κηρύκου νήσου Ικαρίας ν. Σάμου». 

16. Την 106/2010 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

17. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

18. Την υπ’ αρ. 13/2012 γνωμοδότηση του Συμβουλίου 
της Επικράτειας, με πρόταση του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής, 
αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός 
σχεδίου περιοχή «Βασιλάρικα» της δημοτικής ενότητας 
Αγ. Κηρύκου του Δήμου Ικαρίας (ν.Σάμου) για τον κα¬ 
θορισμό χώρου κτιρίων εκπαίδευσης με στοιχεία Α, Β, 
Γ, Δ, Ε, Ζ, Η, Θ, Α για την ανέγερση δωδεκαθέσιου δη¬ 
μοτικού σχολείου και την έγκριση περιμετρικών οδών, 
όπως οι ρυθμίσεις αυτές φαίνονται στο σχετικό πρω¬ 
τότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την αριθμ. 8366/2012 πράξη του και που 
αντίτυπο του σε φωτοσμίκρυνση δημοσιεύεται με το 
παρόν δ/γμα. 

Αρθρο 2 

1. Στον παραπάνω καθοριζόμενο χώρο ανέγερσης 
δημοτικού σχολείου ορίζονται όροι και περιορισμοί 
δόμησης ως εξής: 

- Συντελεστής δόμησης: 0,6 

- Ποσοστό κάλυψης: 40% της επιφάνειας του χώ¬ 
ρου. 

- Ελάχιστη απόσταση των ανεγερθησομένων κτιρίων 
από τις ρυμοτομικές γραμμές: τρία (3) μέτρα. 


- Μέγιστο επιτρεπόμενο ύψος κτιρίων: εννέα (9) μέτρα, 
οτο οποίο συμπεριλαμβάνεται τυχόν κατασκευή στέ¬ 
γης. Υπεράνω του ύψους αυτού δεν επιτρέπεται καμία 
κατασκευή. 

2. Για δόμηση του χώρου απαιτείται η πλήρης τήρηση 
των όρων και προϋποθέσεων που τίθενται με το υπ’ αρ. 
34675/2009 έγγραφο της Διεύθυνσης Οικοδομικών και 
Κτιριοδομικών Κανονισμών με το οποίο εγκρίθηκε η 
μελέτη γεωλογικής καταλληλότητας του χώρου όπου 
θα ανεγερθεί το νέο δωδεκαθέσιο δημοτικό σχολείο 
Αγ. Κηρύκου. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ | 
ΕΝΕΡΓΕΙΑΣ & ΚΛΙΜΑΤΙΚΗΣ ΑΛΛΑΓΗΣ ' 


Το τμήμα (Χ01.ΧΟ2, Χ03.Χ04, Χ05Λ06. ΧΟ7Λ0Θ. ΧΟΘ,ΧΙΟ. X11Χ12, 

XI 3.Χ14.Χ15.Χ16.Χ17 .XI 8,Χ 19.Χ20.Χ21 ,Χ22,Χ23,Χ24,Χ25Χ01) κα ΐφΛού 
10.814.43 τμ 


Α) ΠΑ. 24/31-6-1Μ8 (♦ΕΚ 27β Δ 1 ) 

Αρθρο 1 Τεν^ζήοη^κ 

Αρηβίηισ ια>4 ακύνσ: παρ ία καο παρ. 1|$ ηυ φθρ. 1 


Αριθμός ορόφ*0¥ (2) 

Μ<γκπο ιχτκ 7.50 μ. κ> σΛμι 1.20 μ. 

( 2 ) 

Τροποποίηση και σημειακή επέκταση του εγκεκριμέ¬ 
νου ρυμοτομικού σχεδίου της δημοτικής Ενότητας 
Αιγίου του Δήμου Αιγιαλείας (ν. Αχα'ίας) και επιβο¬ 
λή προκηπίου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1, 2 και 6), 154 
και 160 του Κώδικα Βασικής Πολεοδομικής Νομοθεσί¬ 
ας (Κ.Β.Π.Ν.) που κυρώθηκε με το άρθρο μόνο του από 
14/27.7.1999 π.δ/τος (Δ 580). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικό όργανα, 
που κυρώθηκε με το άρθρο πρώτο του π.δ/τος 63/2005 
(Α’ 98). 

3. Τις διατάξεις των άρθρων 1, 2, 283 και 286 του 
ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης -Πρόγραμμα Καλλι¬ 
κράτης» (Α’87) και του άρθρου 1ου της υπ’αριθμ. 45892/ 
11-8-2010 απόφασης του Υπουργού Εσωτερικών, Απο¬ 
κέντρωσης και Ηλεκτρονικής Διακυβέρνησης «Πρωτο¬ 
βάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κλπ» (Β’ 1292/2010, διόρθωση 
σφάλματος ΒΊ623/2010). 

4. Τις διατάξεις των άρθρων 1 (παρ.2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων (Α’ 221)». 

5. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β’ 2234). 

6. Την υπ’ αρ. Υ14/24.11.2011 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλαγής 
Νικολάου Σηφουνάκη» (Β’ 2740). 

7. Την υπ’ αρ. 25297/25-6-2003 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Εγκριση Περιφερειακού Πλαισίου Χωροταξικού Σχεδι- 
ασμού και Αειφόρου Ανάπτυξης (ΠΠΧΣΑΑ) Περιφέρειας 
Δυτικής Ελλάδας» (ΒΊ470). 

8. Τις 592/2007 (ορθή επανάληψη), 69/2008 και 467/2009 
γνωμοδοτήσεις του δημοτικού συμβουλίου του Δήμου 
Αιγίου. 

9. Τις 208/2007 και 125/2010 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περι¬ 
βάλλοντος. 

10. Το γεγονός ότι από τις κανονιστικές διατάξεις 
του παρόντος διατάγματος δεν προκαλείται δαπάνη 
σε βάρος του κρατικού προϋπολογισμού και του προ¬ 
ϋπολογισμού του οικείου ΟΤΑ. 


11. Τις 238 /2011 και 34/2012 γνωμοδοτήσεις του Συμ¬ 
βουλίου της Επικράτειας με πρόταση του Αναπληρω¬ 
τή Υπουργού Περιβάλλοντος Ενέργειας και Κλιματικής 
Αλλαγής, αποφασίζουμε 

Αρθρο 1 

Εγκρίνεται α. η τροποποίηση του εγκεκριμένου ρυ¬ 
μοτομικού σχεδίου στα Ο.Τ. 665, 666, 670, 671, 672, 673, 
674, 675, 676, 677 και 687 της περιοχής «Ν. Πλαστήρα» 
της Δημοτικής Ενότητας Αιγίου του Δήμου Αιγιαλείας 
(ν. Αχαΐας) με την μετατόπιση ρυμοτομικών και οικοδο¬ 
μικών γραμμών, την κατάργηση οδών και πεζοδρόμων, 
την έγκριση πεζοδρόμων, τον καθορισμό χώρου Ο.Σ.Ε. 
(σε τμήματα των Ο.Τ. 687, 674, 673, 670, 676) και τον 
καθορισμό κοινόχρηστων χώρων (Κ.Χ.-Κ.Π.) στα Ο.Τ. 675, 
674 και 673α και β. η σημειακή επέκταση αυτού νοτιο¬ 
ανατολικά των Ο.Τ. 674 και 687 και ανατολικά του Ο.Τ. 
687, όπως οι ρυθμίσεις αυτές φαίνονται στο σχετικό 
πρωτότυπο διάγραμμα σε κλίμακα 1:500 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την αρ. 11602/2012 πράξη του και που 
αντίτυπο του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

α. Στο πρόσωπο των οικοπέδων, οικοδομημένων ή 
μη, που βρίσκονται στην περιοχή της οποίας το σχέδιο 
τροποποιείται με το προηγούμενο άρθρο, επιβάλλεται 
προκήπιο πλάτους τεσσάρων (4,00) και δύο και μισό 
(2,50) μέτρων, όπως φαίνεται στο διάγραμμα του άρ¬ 
θρου 1 του παρόντος. 

β. Καθορίζεται περίγραμμα κτιρίου (μηχανοστάσιο 
Ο.Σ.Ε.) όπως φαίνεται με συνεχή κόκκινη γραμμή στο 
παραπάνω διάγραμμα. 

Άρθρο 3 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

